Museum Pergamenum (Berolinum)

Museum Pergamenum (Theodisce Pergamonmuseum) medio Berolino visitatur in insula Museorum fluminis Sprehae inter alia musea nonnulla. Ibi servantur et restituuntur monumenta ingentissima a locis suis abrepta, videlicet Altare Pergamenum (a quo museum omne appellatur), Porta Ištar, Porta Forensis Ephesina et frons Qasr Mšatta: Altare Pergamenum (Pergamonaltar) e ruinis Pergami translatum est Porta Ištar (Ischtar-Tor), illa porta scilicet urbis antiquae Babylonis quae ad deam Ištar sacrata est, in ruinis Babylonis ab archaeologis Germanis reperta est. Porta Forensis Ephesina e ruinis Ephesi translata Frons Qasr Mšattam scilicet "palatii hiemalis", cuius ruinae partim in deserto Iordaniensi manent